# Cervesa a la Xina

Cervesa a la Xina :
| Xinès tradicional: | Xinès tradicional: | 中國啤酒 |
| Xinès simplificat: | Xinès simplificat: | 中国啤酒 |
| Mandarí |
| Mandarí | Pinyin: | Zhōngguó píjiǔ |
La cervesa a la Xina és un producte de consum en augment des del segle xx, a causa de la popularitat de marques locals i importades. La cervesa xinesa també és més coneguda internacionalment des del final del segle. Mentre que la majoria de les cerveses xineses són clares, també hi ha altres estils, com la cervesa fosca de Tsingtao.

## Història

L'elaboració i consum de cervesa a la Xina s'ha dut a terme durant uns nou mil anys, havent-se fet troballes arqueològiques que demostren que els pobladors xinesos elaboraven, a escala reduïda, begudes alcohòliques semblants a la cervesa pels volts del 7000 aC. Feta amb arrossos, mel, raïm i arç de fruit, la cervesa primerenca sembla que es produïa de manera semblant a la de l'antic Egipte i Mesopotàmia. L'antiga cervesa xinesa va ser important en el culte ancestral, el funeral i altres rituals de les dinasties Xia, Shang i Zhou, i la cervesa es va anomenar Lao Li. Tot i això, després de la dinastia Han, la cervesa xinesa va perdre popularitat en favor del huangjiu, prominència que es va mantindre durant dos mil·lennis. La cervesa moderna no va ser introduïda a la Xina fins al final de segle xix, quan el migrant polonés-prussià Jan Wróblewski va establir una fàbrica de cervesa a Harbin, ciutat on als anys vinents se n'obririen altres tres, creades per alemanys, txecs i polonesos, respectivament. Amb la invasió japonesa, s'obri a Mukden la Cervesera de Manxúria, que després es va convertir en la cervesa Snow, amb seu a Shenyang, propietat de China Resources Enterprises des del 1994.

## Emergència de la cervesa artesana a la Xina

L'aparició de la cervesa artesana a la Xina va començar a les grans àrees metropolitanes com Beijing, Xangai i Guangzhou. Originàriament el client principal eren els bevedors occidentals, però actualment l'interès del consumidor per les marques premium i les cerveses artesanals locals i importades està en augment. Tanmateix, les regulacions del govern xinès han estat considerades com un obstacle per a obrir noves cerveseries o expandir la distribució de botelles.

## Ingredients de fabricació

Les cerveses xineses sovint contenen arròs, sorgo i, de vegades, sègol a més de l'ordi. També es produeix alguna cervesa que utilitza cogombre tropical en lloc del llúpol com a agent amargant .

## Economia

Snow Beer, produïda per CR Snow és la cervesa més venuda a la Xina, amb una quota de mercat del 21,7%, després d'haver superat recentment Tsingtao Beer, produïda per Tsingtao Brewery, que és la marca més exportada a altres països. La cervesa Tsingtao es fabrica a la ciutat de Qingdao, que era una base alemanya en l'època dels tractats desiguals. Els alemanys necessitaven cervesa per als seus mariners, soldats i comerciants, i la producció continuà després de cedir la ciutat als japonesos en acabar la Primera Guerra Mundial.
Al Nord-est de la Xina la cervesa més popular és Harbin Pijiu, o Hapi. Data de l'any 1900, quan Jan Wróblewski va fundar la fàbrica de cervesa a la ciutat homònima.
A banda de Tsingtao, altres grans grups cervesers xinesos inclouen China Pabst Blue Ribbon, Yanjing, Sie-Tang Lio i Zhujiang. Actualment, a la Xina moltes empreses internacional tenen presència al país, o formen joint ventures amb marques locals. També hi han marques occidentals, com Carlsberg, embotellades al país. Això els dona accés al mercat xinès alhora que proporciona capital i experiència per ajudar a actualitzar els estàndards de fabricació locals, tot i que a costa de la varietat.
Les microcerveseries estan guanyant popularitat a la Xina, principalment a les grans ciutats amb una comunitat occidental resident. Una de les més famoses és Great Leap Brewing, de Beijing. Hi ha també microcerveseries que fabriquen seguint la recepta de fa 5.000 anys.
El 2015, la quota de mercat de la cervesa importada va arribar a l'1,14% i el volum va augmentar el 58,9% fins als 538,5 milions de litres.

## Cerveses a Hong Kong

La principal cervesera de Hong Kong és la San Miguel de les les Filipines, encara que també hi existeixen diverses microcervesseres locals.

## Referències

* ↑ «9,000-Year-Old Beer Re-Created From Chinese Recipe». National Geographic Society.
* ↑ Harbin: w poszukiwaniu nostalgii Arxivat 2019-02-11 a Wayback Machine., Michał Lubina, Moje Opinie, November 22, 2009
* ↑ If You Have a Beer in China, Thank a Pole, Bobby Finkelstein, eChinacities.com, July 30, 2011 Arxivat 4 September 2011$^{[Datemismatch]}$ a Wayback Machine.
* ↑ "Harbin - Najbardziej polskie z chinskich miast". Sinoforum.pl. Arxivat 3 February 2010$^{[Datemismatch]}$ a Wayback Machine.
* ↑ Visiting Shenyang Snow Beer's Old Brewery (in Chinese)
* ↑ , 15-01-2016.
* ↑ «China is getting a taste for craft beers, but not for craft brewing» (en anglès americà). [Consulta: 4 setembre 2016].
* ↑ McDonnell, Justin. «Forget Portland: China Might Just Be the New Epicenter of Craft Beer» (en anglès americà), 24-07-2013. [Consulta: 4 setembre 2016].
* ↑ Tone, Sixth. «China's Craft Beer Revolution», 22-07-2016. Arxivat de l'original el 2017-02-16. [Consulta: 4 setembre 2016].
* ↑ , 13-09-2013.
* ↑ Gamsa, Mark. Manchuria: A Concise History (en anglès). Bloomsbury Publishing, 2020-02-06, p. 60. ISBN 978-1-78831-790-0.
* ↑ Frommer's China (en anglès). Wiley, 2008. ISBN 978-0-470-18184-3.
* ↑ «Harbin Beer’s secret to increasing their female consumer base», 05-08-2021. [Consulta: 18 agost 2022].
* ↑ "Harbin - Najbardziej polskie z chinskich miast". Sinoforum.pl. Arxivat 3 February 2010$^{[Datemismatch]}$ a Wayback Machine.
* ↑ Harbin: w poszukiwaniu nostalgii, Michał Lubina, Moje Opinie, November 22, 2009
* ↑ If You Have a Beer in China, Thank a Pole, Bobby Finkelstein, eChinacities.com, July 30, 2011 Arxivat 4 September 2011$^{[Datemismatch]}$ a Wayback Machine.
* ↑ «A blue-collar beer goes upmarket». Danwei. Arxivat de l'original el 2012-11-29. [Consulta: 21 abril 2020].
* ↑ «Beijing’s Craft Beer Scene». Four Seasons, 27-03-2015. [Consulta: 1r maig 2020].
* ↑ Springer, Kate. «What does ancient Chinese beer taste like?». CNN, 26-04-2017. [Consulta: 1r maig 2020].
* ↑ «China. The market share of imported beer reached 1.14%». [Consulta: 22 gener 2016].

## Enllaços externs

* Begudes fermentades de la Xina pre i protohistòrica
* Etiqueta de consum de cervesa a la Xina (còpia arxivada)
* La recepta de la cervesa xinesa de 5.000 anys d'antiguitat va revelar la ràdio pública nacional